Álex Rodrigo

Alejandro Rodrigo Rivero, mas conoixiu como Álex Rodrigo, (Zaragoza, 7 d'abril de 1988) ye un director, guionista y creyador aragonés. Ha dirichiu series como La Casa de Papel, Veneno, El Embarcadero y Vis a Vis; y ye o creyador de series como Libres u El Último Show.

 Carrera 
Se tresladó ta Madrit con 18 anyos pa estudiar Comunicación Audiovisual en a UCM. Con 19 anyos (2007) rodó a suya primera webserie, Pendiente de Título, que le ubrió as puertas a o mundo profesional: entre 2007 y 2011 treballó como realizador de series y compositor de jingles publicitarios pa distintas productoras.

Con 24 anyos, en l'inte mas crudo d'a crisi economica, rodó Libres, una historia sobre ocupación rural financiada con crowdfounding, que se convirtió en a webserie dramatica mas premiada a livel internacional (festivals de Roma, Los Angeles, Vancouver, Melbourne, etc). Dimpués d'ella, creyó El Partido, una satira politica que ganó o NotodoFilmFest y remató estando producida por AtresMedia. “Las webseries se abren camino. Nadie las puede parar”. Jorge Morla. El País, 23 de chunio de 2014. ISSN 1134-6582

En 2015, con 27 anyos, dirichió tres capítols d'a serie Vis a Vis. Con o mesmo equipo (Alex Pina, Jesús Colmenar, Migue Amoedo) estió director d'a serie que suposó una fita en as suyas carreras, La Casa de Papel. Producida por A3 y Netflix, a serie logró estar o primer fenomeno global en espanyol, plegando a ganar un Premio Emmy Internacional a Millor Serie Dramatica.

En os anyos siguients, Álex Rodrigo dirichió episodios d'El Embarcadero y Veneno, y también creyó, guionizó y dirichió El Último Show. Álex Rodrigo rueda "El último show", primera serie de ficción de Aragón TV. www.efe.com Ista zaguera, concebida como un chicot prochecto en Aragón TV, fue reconoixida como millor serie de l'anyo en o FesTVal y dimpués adquirida por HBO.

 Atros prochectos 
Álex Rodrigo ha treballau como compositor musical en publicidat y ficción. Tamién ha estau saxofonista en cuantas bandas musicals, como Falsa Monea u We&Dem, a on experimentaba fusionando estilos.

D'o mesmo modo, ha realizau videoclips de Tremenda Jauría u VenueConnection, siempre con un estilo narrativo que bebe d'a ficción (chicotas historias, desarrollo de conflictos entre personaches, etc.).

Amás d'o conteniu politico d'as suyas obras, o director ha feito parti activament d'o Movimiento por una Vivienda Digna u o sindicato CNT. España, Madrid: diez mil personas asistieron al mitin de la CNT Consultau o 15 d'aviento de 2022.

 Filmografía 
 Series 
+ObraAnyoDirectorGuionistaOtrosPendiente de Título2007-2009✅ ✅Creyador, compositor, editor.Tontaco el Último2010✅❌ Libres2012-2013✅✅Creyador, editor.El Partido2014-2015✅✅CreyadorVis a Vis2015-2016✅❌ La Casa de Papel2016-2021✅❌El Embarcadero2018-2019✅❌El Último Show2019-2020✅✅Creyador, productor executivo.Veneno2020✅❌

 Curtometraches 
+ObraAnyoDirectorGuionistaPremios105 Peldaños2010✅❌Millor Curtometrache en o Festival 36HSFLos Ojos de Laia2011✅✅Millor Curtometrache en o Festival FENAVIDUn Millón2014✅✅Millor Curtometrache en o Festival Novembre NegreLa Nueva Normalidad2020❌✅

 Premios y reconoiximientos 
 Premio Augusto Talento por toda a carrera profesional, Festival de Cine de Zaragoza, 2019. Luisa Gavasa, Álex Rodrigo y Aragón TV, Premios Augusto del Festival Cine Zaragoza. CARTV
 Nominau a lo Premio Simón a lo Millor Director en a 6ena edición d'os Premios Simón d'o Cine Aragonés por o suyo curtometrache Trailer falso: Gente con clase.

 La Casa de Papel 
 Premio Millor Drama, International Emmy 2018. ‘La casa de papel’ se lleva el Emmy Internacional a mejor drama. El País, 20 de noviembre de 2018. ISSN 1134-6582
 Premio Millor Serie, Premios Fénix, 2018. "La casa de papel" ganó el premio a "La Mejor Serie" en los Premios Fénix 2018. El Periódico, 8 de noviembre de 2018
 Premio Millor Dirección, Academia d'a TV (IRIS), 2018.
 Premio Millor Dirección de Ficción, FesTVal 2017. El FesTVal de Vitoria premia a 'La casa de papel', Arturo Valls y 'Lo que la verdad esconde: El caso Asunta' www.antena3.com, 29 d'agosto de 2017

 El Último Show 
 Premio Millor Ficción, FesTVal, 2020. La ficción de Aragón TV 'El último show', entre los galardonados en el Festival de Televisión de Vitoria. Heraldo de Aragón
 Premio Millor Guion, Academia d'a TV (IRIS), 2020. Nominada Miguel Ángel Tirado y los guionistas de 'El último show' aspiran a dos Premios Iris de la Academia de la TV. Heraldo de Aragón

 El Partido 
 Premio a Millor Guion Iberoamericano, Buenos Aires Webfest, 2017.
 Premio a Millor Dirección, Marble Awards d'o diario Libération, 2016.
 Premio a Millor Webserie, Websur Fest, 2015. El Partido, comedia política creada por el zaragozano Alex Rodrigo, ganadora del WebSurFest. AraInfo · Diario Libre d'Aragón, 7 de setiembre de 2015
 Premio a Mejor Piloto, NotodoFilmFest, 2014. 'El Partido' es la web serie que triunfa en las redes. Mundo Deportivo, 31 de marzo de 2022

 Libres 
 Premio a Millor Serie, Vancouver WebFest, 2014.
 Premio a Millor Serie Dramática, Marble Awards d'o diario Libération, 2014.
 Premio a Millor Serie Dramática, Melbourne WebFest, 2014.
 Premio a Millor Serie Dramática, Roma Web Awards, 2014
 Premio a Millor Serie Dramática, Festival Espanyol de Webseries, 2014.

 Referencias 

 Vinclos externos 
  Pachina web oficial.

Categoría:Directors cinematograficos d'Aragón
Categoría:Guionistas d'Aragón
Categoría:Naixius de Zaragoza
Categoría:Nominaus a lo Premio Simón a lo Millor Director
Categoría:Sindicalistas d'a Confederación Nacional del Trabajo
Categoría:1988 (naixencias)